Zuma moet self vir regskoste opdok | Maroela Media
Die hooggeregshof in Pretoria het Donderdag beslis die staat is nie verantwoordelik vir oudpres. Jacob Zuma se regskoste in kriminele óf siviele sake nie.
Die DA het die hof genader om uitspraak te lewer oor of Zuma die R15,3 miljoen moet terugbetaal wat die staat – en dus belastingbetalers – reeds aan sy regskoste bestee het met betrekking tot 'n magdom aantygings van onbehoorlike gedrag deur die jare.
Sy vroegste regskoste was reeds in 2006 toe hy krimineel vervolg is in die sogenaamde spioenbande-saak.
Die DA het die hofaansoek gebring om te eis dat Zuma dié geld terugbetaal. Die EFF het hom later daarby aangesluit.
Albei partye verlang ook 'n ooreenkoms tussen pres. Cyril Ramaphosa en sy voorganger, Zuma, om die staat se betaling van sy regskoste onregmatig te laat verklaar.
Die kriminele vervolging teen Zuma was in sy persoonlike hoedanigheid.
Die DA het aangevoer die kriminele vervolging teen Zuma was in sy persoonlike hoedanigheid en het gesê die staat behoort nie sy regskoste te betaal nie.
Voorts het die amptelike opposisie gemeen dat die kriminele aanklagte teen Zuma nie voldoen aan die vereistes om regsbystand van die staat in sy hofstryd te kry nie.
Maar die presidensie het gesê ter nakoming van 'n vorige ooreenkoms sal die staat Zuma se regskoste betaal tot die hof anders beslis.
Zuma het ook reeds verskeie kere vanjaar in die hof verskyn – 16 aanklagte staar die oudpresident in die gesig, wat bedrog, korrupsie en rampokkery insluit. Sy saak gaan op 20 Mei 2019 voort.
Zuma moeg regskostes betaal ja ….. maar
wanneer gaan hy begin terug betaal?
Intussen gaan sy hofsake voort wie betaal intussen ?
Dit is uotstekende nuus. Geeneen van ons sal vrywillig opdok vir regskoste van rampokkers nie, maar ons word deur 'n regerings besluit gedwing om dit as belasting betalers te doen. Hopelik verdwyn die oompie se energie om met alles hof toe te hardloop nou. Ons is so moeg vir hom. Die impak van sy dade het 'n daaglikse uitwerking op alle fasette van ons lewens. Hy en sy makkers is tot groot mate aanspreeklik vir die armoede in ons land en die ondergang van voorheen sterk staats instansies.
Net as 'n mens dink daar is nie geregtigheid nie, dan kry jy hoop. Solank daar nie steeds politieke inmenging is wat sal keer dat reg en geregtigheid geskied nie.
Waarheid het geseevier, nou net hy en sy vriende wat getooi moet word in oranje pakke.
Wat sê die presidensie oor die uitspraak? Gaan hul nog steeds Zuma wie SA gesink het, se regskoste betaal uit ons belastingbetalers se leë sakke?